На основу члана 5. став 1. Правилника о начину, мерилима и критеријумима за избор пројеката у култури који се финансирају и суфинансирају из буџета Града Новог Сада ("Службени лист Града Новог Сада", бр. 28/10, 37/10, 44/11, 6/12 и 25/12), Градоначелник Града Новог Сада

***р а с п и с у ј е***

**ЈАВНИ КОНКУРС**

**за избор пројеката у култури, као и пројеката уметничких, односно стручних и научних истраживања у култури Града Новог Сада, који се финансирају, односно суфинансирају из буџета Града Новог Сада, за другу половину 2013. године**

**I**  За реализацију пројеката у култури, као и пројеката уметничких, односно стручних и научних истраживања у култури Града Новог Сада, који се финансирају, односно суфинансирају средствима из буџета Града Новог Сада, за 2013. годину, обезбеђена су средства у складу са Одлуком о буџету Града Новог Сада за 2013. годину ("Службени лист Града Новог Сада", бр. 55/12 и 34/13)

**II** Право учешћа на конкурсу имају установе културе, изузев установа културе чији је оснивач Град, удружења у култури, уметници, сарадници, односно стручњаци у култури којима је статус утврђен у складу са Законом, као и други субјекти у култури чије је седиште, на територији Града, као и цркве и верске заједнице.

**III** Пријаве на Јавни конкурс могу се подићи у Градској управи за културу, Нови Сад, улица Жарка Зрењанина 2, канцеларија 83, III спрат, или преузети са сајта **www.novisad.rs.**

**IV**  **Уз пријаву на Јавни конкурс учесници Јавног конкурса подносе:**

 - доказ о упису у одговарајући регистар,

 - пројекат који мора да садржи:

 - назив пројекта,

 - основне податке о учеснику на конкурсу (назив, седиште, односно пребивалиште, матични број и порески идентификациони број),

 - циљ пројекта,

 - опис пројекта (значај пројекта, место, време, начин реализације и очекивани резултати пројекта),

 - рок за реализацију пројекта,

 - финансијски план пројекта (преглед појединачних активности које се предвиђају пројектом, са износом средстава неопходних за реализацију тих активности и спецификацијом износа средстава из сопствених прихода, средстава из буџета Града и других извора), и

 - податке о одговорној особи за реализацију пројекта и коришћење средстава.

 У смислу Закона буџетском систему („Службени гласник Републике Србије“ бр. 54/09, 73/10, 101/10, 93/12, 62/13 и 63/13), **носиоци пројеката за које Комисија** за спровођење поступка јавног конкурса за избор пројеката у култури, као и пројеката уметничких, односно стручних и научних истраживања у култури Града Новог Сада **определи средства,** у обавези су да доставе **доказ о посебном наменском рачуну код Управе за трезор, који је укључен у консолидован рачун трезора Града Новог Сада,** пре потписивања уговора о финасирању, односно суфинансирању пројекта.

**V** **Мерила и критеријуми за избор пројеката су:**

 - допринос за развој и подстицање културног и уметничког стваралаштва од локалног значаја,

 - допринос истраживању, заштити, афирмацији и презентацији културног наслеђа,

 - допринос развоју међународне културне сарадње,

 - допринос очувању, стварању, развоју и представљању културе националних мањина,

 - допринос стварању културних садржаја намењених деци и младима,

 - допринос развоју културног и уметничког стваралаштва особа са инвалидитетом и њихова доступност ширем кругу конзумената,

 - ширење и унапређивање едукације у области културе,

 - квалитет и садржајна иновативност понуђеног пројекта,

 - наставак вишегодишњих пројеката који су имали значајне резултате у претходном периоду, и

 - отвореност и доступност културних садржаја јавности и грађанима.

**VI** Пријаве на Јавни конкурс са пратећом документацијом подносе се лично на

 обрасцу пријаве који је саставни део конкурсне документације, у затвореној

 коверти у писарници Градске управе за опште послове , Трг слободе 1, Нови

 Сад, или путем поште препорученом пошиљком, на наведену адресу, са

 назнаком: Градска управа за културу Града Новог Сада - Јавни конкурс за избор

 пројеката у култури, као и пројеката уметничких, односно стручних и научних

 истраживања у култури Града Новог Сада који се финансирају, односно

 суфинансирају из буџета Града Новог Сада за другу половину 2013. године.

**VII** Пријаве на Јавни конкурс подносе се у року од 8 дана од дана објављивања конкурса у средствима јавног информисања, као и на интернет презентацији Града Новог Сада ([**www.novisad.rs**](http://www.novisad.rs)**).**

Конкурсна документација се не враћа.

 **VIII** Поступак Јавног конкурса за избор пројеката у култури, као и пројеката уметничких, односно стручних и научних истраживања у култури Града Новог Сада, који се финансирају, односно суфинансирају из буџета Града Новог Сада за другу половину 2013. године спроводи Комисија за спровођење поступка јавног конкурса за избор пројеката у култури, као и пројеката уметничких, односно стручних и научних истраживања у култури Града Новог Сада.

**IX** Неблаговремене и непотпуне пријаве на конкурс, пријаве упућене факсом или електронском поштом, као и пријаве оних учесника на конкурсу, који су у претходној години остварили право на финансирање, односно суфинансирање пројеката средствима из буџета Града, а нису поднели извештај о реализацији пројекта, Комисија неће разматрати.